48. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 158 της 18/18 Φεβρ. 1977 (ΦΕΚ Α΄ 50) Περί επεκτάσεως διατάξεών τινων των Νόμ. 4464/1965, 22/1975 και 434/1976 επί των Νομικών Προσώπων Δημοσίου Δικαίου, αρμοδιότητος της Γενικής Διευθύνσεως Ανωτάτης Εκπαιδεύσεως του Υπουργείου Εθνικής Παιδείας και Θρησκευμάτων. Έχοντες υπ’ όψει: 1)Τας διατάξεις των άρθρων: α)2 (παρ. 11) του Νόμ. 4464/1965 «περί τροποποιήσεως διατάξεών τινων του Υπαλληλικού Κώδικος κλπ.». β)43 του Νόμ. 22/1975 «περί ρυθμίσεως θεμάτων καταστάσεως των δημοσίων διοικητικών υπαλλήλων και υπαλλήλων Ν.Π.Δ.Δ.». γ)29 και 30 του Νόμ. 434/1976 «περί πληρώσεως θέσεων και ρυθμίσεως θεμάτων αφορώντων εις την κατάστασιν των δημοσίων υπαλλήλων και υπαλλήλων Ν.Π.Δ.Δ.», και 2.Την υπ’ αριθ. 109/1977 γνωμοδότησιν του Συμβουλίου της Επικρατείας, προτάσει των Υπουργών Προεδρίας Κυβερνήσεως, Οικονομικών και Εθνικής Παιδείας και Θρησκευμάτων, αποφασίζομεν: Άρθρον μόνον.-Αι διατάξεις των άρθρων: α)1 και 2 του Νόμ. 4464/1965, β)43 του Νόμ. 22/1975 και γ)29 και 30 του Νομ. 434/1976 (τόμ. 2Α σελ. 316,19, 316, 705 και 316, 725) επεκτείνονται εις την Ακαδημίαν Αθηνών, εις το Εθνικόν Αστεροσκοπείον Αθηνών, εις άπαντα τα Ανώτατα Εκπαιδευτικά Ιδρύματα, εις τας Πανεπιστημιακάς Λέσχας εν γένει, εις τα Πανεπιστημιακά Νοσοκομεία Αιγινήτειον και Αρεταίειον, εις το Ταμείον Διοικήσεως και Διαχειρίσεως Αγροκτήματος του Πανεπιστημίου Θεσσαλονίκης, ως και εις το Ταμείον Διοικήσεως και Διαχειρίσεως Πανεπιστημιακών Δασών του αυτού Πανεπιστημίου. Εις τον επί της Εθνικής Παιδείας και Θρησκευμάτων Υπουργόν, ανατίθεμεν την δημοσίευσιν και εκτέλεσιν του παρόντος Π.Δ/τος. 